作者：徐宝之
词牌/韵律：沁园春

paragraphs: 水榭春寒，梅雪漫阶，竹云堕墙。
数花时近也，采芳香径，旧情著处，看月西窗。
十二楼中，玉妃卧冷，懒掬胭脂放海棠。
层堤外，渺归鸿无数，江树苍苍。
席藑夜礼东皇。
剪蕙叶为笺当绿章。
道杏晴三月，等莺啼晓，草烟万里，待鴂鸣芳。
九十日春，三千丈发，如此愁来白更长。
江南岸，正柳边无路，沙雨微茫。